SPRC แจงข้อพิพาท “น้ำมันรั่ว” เยียวยา 7.7 พันล้าน แย้มไม่ต้องรับผิดชอบทั้งหมด
SPRC แจงข้อพิพาท “น้ำมันรั่ว” ชาวระยอง 832 ราย ยื่นฟ้องเรียกค่าชดเชย-เยียวยา 7.7 ล้าน แย้มเป็นไปสูงบริษัทไม่ต้องรับผิดทั้งหมด
SPRC แจงข้อพิพาท “น้ำมันรั่ว” ชาวระยอง 832 ราย ยื่นฟ้องเรียกค่าชดเชย-เยียวยา 7.7 ล้าน แย้มเป็นไปสูงบริษัทไม่ต้องรับผิดทั้งหมด
28 มี.ค. 2566

บริษัท สตาร์ปิโตรเลียม รีไฟน์นิ่ง จำกัด (มหาชน) หรือ SPRC เปิดเผยว่า เมื่อวันที่ 18 มีนาคม 2566 บริษัทได้รับสำเนาคำฟ้อง ซึ่งมีรายละเอียดสรุปได้ว่า เมื่อวันที่ 23 มกราคม 2566 โจทก์จำนวนทั้งหมด 832 ราย ประกอบด้วยสมาคมประมงพื้นบ้านท้องถิ่นระยอง กลุ่มชาวประมงในพื้นที่จังหวัดระยอง กลุ่มพ่อค้าแม่ค้าขายอาหารทะเลในพื้นที่จังหวัดระยองและกลุ่มผู้ประกอบธุรกิจเกี่ยวกับการท่องเที่ยวในพื้นที่จังหวัดระของได้ยื่นฟ้องคดีต่อบริษัทและจำเลยร่วมอีกรายหนึ่ง เพื่อเรียกร้องค่าเสียหายรวมจำนวนประมาณ 7,727 ล้านบาท
โดยโจทก์อ้างว่าเหตุการณ์น้ำมันดิบรั่วไหล เมื่อวันที่ 25 มกราคม 2565 ที่บริเวณทุ่นขนถ่ายน้ำมันดิบ ซึ่งอยู่ห่างจากนิคมอุตสาหกรรมมาบตาพุดออกไปทางทิศใต้ประมาณ 20 กิโลเมตร ก่อให้เกิดความเสียหายต่อทรัพยากรและสัตว์ทะเลที่เป็นแหล่งรายได้สำคัญของชุมชนประมงชายฝั่ง และผู้มีอาชีพเกี่ยวเนื่อง ในปัจจุบัน บริษัทอยู่ระหว่างตรวจสอบข้อเที่จจริงและรวบรวมข้อมูลรวมถึงพยานหลักฐานต่าง ๆ ที่เกี่ยวข้อง เพื่อดำเนินการทางกฎหมายต่อไป
จากการที่บริษัทได้พิจารณาข้อเท็จจริงและข้อกฎหมายแล้ว บริษัทเห็นว่ามีความเป็นไปได้ค่อนข้างสูงที่บริษัทจะไม่ต้องรับผิดในจำนวนเงินทั้งหมดตามที่ โจทก์เรียกร้องมาในคำฟ้อง ประกอบกับข้อพิพาทดังกล่าวข้างต้นไม่ส่งผลกระทบต่อการดำเนินงานทางธุรกิจตามปกติของบริษัทอย่างมีนัยสำคัญ จึงเรียนมาเพื่อทราบหากมีความคืบหน้าที่สำคัญ บริษัทจะแจ้งให้ทราบต่อไป